Moby Dick -kulttuurikeskus

Moby Dick -kulttuurikeskus oli Vantaan Kuninkaalaan 2000-luvun alussa suunniteltu rakennuskokonaisuus, johon oli tarkoitus kuulua lähellä sijainneen Tiedekeskus Heurekan laajennus, viestintä- ja ilmailumuseot, 3D-elokuvateatteri, musiikki- ja tanssitalo, oppimiskeskus ja hotelli. Rakennus olisi ollut kuusi kertaa tiedekeskus Heurekan kokoinen. Alueen kaava valmistui vuonna 2005, mutta hanke ei toteutunut.

Kulttuurikeskittymän arkkitehtuurikilpailu järjestettiin vuonna 2004, ja sen voitti Moby Dick -nimisellä ehdotuksellaan arkkitehtitoimisto JKMM. Keskuksen lattiapinta-ala olisi ollut 64 000 kerrosneliömetriä, ja se olisi koostunut useasta eri rakennuksesta, jotka olisi yhdistetty keskellä kulkevalla katetulla raitilla. Suurin osa keskuksesta olisi ollut yksikerroksista aula- ja näyttelytilaa ja osa 4–6-kerroksista hotelli- ja toimistotilaa.

Lähteet 

Vantaan historia
Suomen toteutumattomat rakennussuunnitelmat
Kuninkaala